Diari Oficial de la Generalitat Valenciana


Sumari del DOGV 3497, del 18-05-1999 (1999/4555)

Informació pública de la modificació del Pla Especial de Protecció i Reforma Interior del Barri del Mercat. .
-------------------------------------------------------------------------------------------------------------

### Dades del document

Número de DOGV
:   3497

Data del DOGV
:   18-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4555


Organisme emissor
:   Ajuntament de València

Tipus de document
:   Anunci

Informació pública de la modificació del Pla Especial de Protecció i Reforma Interior del Barri del Mercat. [1999/M4555].
  
Per la Resolució número U-2232 de 19 d'abril de 1999, s'ha disposat el següent:
  
Vist el Projecte de Modificació del Pla Especial de Protecció i de Reforma Interior del Barri del Mercat, formulat per Aumsa prenent com a base l'encàrrec efectuat per acord de la Comissió de Govern de 28 de desembre de 1998, en virtut del que disposen els articles 46, 52, 55 i 57 de la Llei 6/1994, Reguladora de l'Activitat Urbanística, 152 i 154 del Reglament de Planejament que la desplega, 34 i 39 de la Llei 4/1998, de Patrimoni Cultural Valencià, i altres preceptes concordants, considerant els informes del Servei de Planejament, i en virtut de les atribucions conferides per l'article 21.1.n) de la Llei 7/1985, Reguladora de les Bases del Règim Local, es resol:
  
Primer
  
Sotmetre a informació pública pel termini de 20 dies hàbils, mitjançant anuncis en el Diari Oficial de la Generalitat Valenciana i en un diari d'informació general editat a la Comunitat Valenciana, i després de remetre l'avís previst en l'article 46.3 de la Llei Reguladora de l'Activitat Urbanística, el Projecte de Modificació del Pla Especial i de Reforma Interior del Barri del Mercat, que va ser aprovat definitivament per acord plenari de 19 de febrer de 1993.
  
Segon
  
En els termes dels articles 57 de la Llei Reguladora de l'Activitat Urbanística i 152 del Reglament de Planejament, queda suspés l'atorgament de llicències de parcel·lació, edificació demolició, i d'activitat per a la implantació d'usos i activitats en els àmbits del Barri del Mercat que van ser determinats per la Resolució de l'Alcaldia número U-6485, de 2 de desembre de 1998.
  
La suspensió afecta així mateix l'atorgament de llicències d'obres de reforma i/o menors quan tinguen per objecte l'habilitació d'un local destinat a la implantació d'una nova activitat sotmesa a llicència.
  
La suspensió de llicències implica també la dels acords aprovadors de nous programes en la zona afectada.
  
Tercer
  
Sol·licitar, simultàniament, informe de la Conselleria de Cultura, Educació i Ciència (Direcció General de Patrimoni Artístic), en virtut del que disposa l'article 34.2 de la Llei de Patrimoni Cultural Valencià.
  
I de conformitat amb el que estableixen els articles 46 i 52 de la Llei 6/1994, Reguladora de l'Activitat Urbanística, s'obri el període d'informació pública durant el termini de 20 dies a comptar des del dia següent al de la publicació del present acord en els diaris corresponents, estant l'expedient a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.